CELEX: 62020TN0334
Language: sk
Date: 2020-05-29 00:00:00
Title: Vec T-334/20: Žaloba podaná 29. mája 2020 – KH/ESVČ

27.7.2020   
            
            
               SK
            
            
               Úradný vestník Európskej únie
            
            
               C 247/43
            
         
      Žaloba podaná 29. mája 2020 – KH/ESVČ
      (Vec T-334/20)
      (2020/C 247/59)
      Jazyk konania: francúzština
      
         Účastníci konania
      
      
         Žalobca: KH (v zastúpení: N. de Montigny, avocate)
      
         Žalovaná: Európska služba pre vonkajšiu činnosť
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie z 24. júla 2019, ktorým bol žalobca priradený do sídla, pričom bol považovaný za vyslaného na misiu len od 1. septembra do 31. decembra 2019;
               
            
                  —
               
               
                  zrušil rozhodnutie z 29. júla 2019 o zamietnutí žiadosti o pomoc zapísanej pod označením [dôverné], ktorú žalobca podal 29. marca toho istého roku vo veci obťažovania voči nemu, za ktoré bola zodpovedná jeho nadriadená [dôverné] (1);
               
            
                  —
               
               
                  zrušil hodnotiacu správu z roku 2019 (za obdobie roku 2018) z 3. októbra 2019, konštatujúcu nedostatočnosť;
               
            
                  —
               
               
                  zrušil rozhodnutie zo 4. novembra 2019 o neuplatnení automatického postupu na vyšší stupeň z dôvodu záveru hodnotiacej správy o nedostatočnosti;
               
            
                  —
               
               
                  uložil žalovanej povinnosť znášať trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri skupiny žalobných dôvodov.
      
                  1.
               
               
                  Proti rozhodnutiu o priradení žalobca uvádza tri žalobné dôvody:
                  
                              —
                           
                           
                              prvý žalobný dôvod je založený na dôvod na porušení zásad starostlivosti a riadnej správy vecí verejných;
                           
                        
                              —
                           
                           
                              druhý žalobný dôvod je založený neexistencii účinného práva byť vypočutý;
                           
                        
                              —
                           
                           
                              tretí žalobný dôvod je založený na nesprávnom právnom posúdení v odôvodnení správy z 2. apríla 2019.
                           
                        
            
                  2.
               
               
                  Proti rozhodnutiu o zamietnutí jeho žiadosti o pomoc žalobca uvádza päť žalobných dôvodov:
                  
                              —
                           
                           
                              prvý žalobný dôvod je založený na dôvod na porušení povinnosti poskytnúť pomoc;
                           
                        
                              —
                           
                           
                              druhý žalobný dôvod je založený na porušení článku 12a Služobného poriadku úradníkov Európskej únie (ďalej len „služobný poriadok“);
                           
                        
                              —
                           
                           
                              tretí žalobný dôvod je založený na nesprávnom výklade článku 12a služobného poriadku a nesprávnom právnom posúdení;
                           
                        
                              —
                           
                           
                              štvrtý žalobný dôvod je založený na porušení práva byť vypočutý účinným spôsobom;
                           
                        
                              —
                           
                           
                              piaty žalobný dôvod je založený na zjavne nesprávnom posúdení skutočností predložených na účely analýzy.
                           
                        
            
                  3.
               
               
                  Proti hodnotiacej správe žalobca uvádza štyri žalobné dôvody:
                  
                              —
                           
                           
                              prvý žalobný dôvod je založený na rozporoch v stanovisku ESVČ;
                           
                        
                              —
                           
                           
                              druhý žalobný dôvod je založený na porušení povinností nestrannosti a neutrality;
                           
                        
                              —
                           
                           
                              tretí žalobný dôvod je založený na porušení povinností poskytnutia pomoci, starostlivosti a riadnej správy vecí verejných;
                           
                        
                              —
                           
                           
                              štvrtý žalobný dôvod je založený na nedostatku odôvodnenia a porušení práv na obranu.
                           
                        
            
         (1)  Vynechané dôverné údaje.